Жәлар рыхьчаҩ иаԥылҵаз аҳақьымцәа ргәыԥ Михаил Саакашили ихәышәтәра иазку алкаа аланарҵәоит.
Алкааҿ ишану ала, апациент иҭагылазаашьа цәгьахеит, уи даара ихьанҭоуп.
“Ахәышәтәра алҵшәа амам. Аекспертцәа ргәаанагарала, апациент Қырҭтәыла иҟоу алабораториатә-инструменттә гәаҭарақәа зегьы изымҩаԥган, аха иҭагылазаашьа ацәгьахара иаҿуп. Ҳгәаанагарала зыԥшра ҟамҵакәа иашьашәалоу ауснагӡатәқәа мҩаԥгатәуп”, – иануп алкаа аҿы. Уи рнапы аҵарҩит аспециалистцәа/аекспертцәа: Гирги Григолиа, Гьыргәал Хурциӡе, Гиорги Каҷарава, Гирги Папиашвили, Аида Гозалова, Ҭенгиз Ҵулаӡе, Нино Заврашвили.